City University of New York

City University of New York er et kommunalt universitet i New York, USA. CUNY er det tredje største universitetssystemet i USA, etter State University of New York (SUNY) og California State University.

Det ble grunnlagt i 1847 og er det største kommunale universitet i landet med elleve underlagte høyskoler (colleges), seks lavere høyskoler (community colleges) og syv læresteder for høyere studier (graduate schools).

CUNY er en samling av 24 skoler.
CUNY har 45 000 ansatte.
CUNY har årlig 274 000 studenter.
CUNY har 11, 4 år colleges.
2/3 av studentene i CUNY går på en av de 11 colleges.
Stephen Brier er professor ved CUNY og medforfatter til «Austerity Blues:Fighting for the Soul of Public Education»
Professional Staff Congress er den største fagforeningen ved CUNY, med 25 000 medlemmer.
CUNY budsjettet er på $3,2 milliarder.
I 1989 var 20% av budsjettet dekket av skolepenger fra studenter.
I dag er 45% av budsjettet dekket inn av skolepenger fra studentene.
En innbygger av staten New York må betale $6 330 i skolepenger.
Halvparten av studentene som betaler $6 330 i skolepenger rapporterer inntekter i familien under $30 000.
Joseph Awadjie er innvandrer fra Ghana, innehaver av en bachelor grad fra Brooklyn College, aktiv masterstudent ved Brooklyn College, og styreleder i CUNY University Student Senate.
Lisa S. Coico er første CUNY alumni som er City College president.

CUNY består av følgende underlagte skoler:

 Bernard M. Baruch College (1919) – 15 730 studenter opp til doktorgradsnivå
 Brooklyn College (1930) – 15 947 studenter opp til mastergrad
 City College (1847) – 13 244 studenter opp til M.Phil-nivå
 College of Staten Island (1955) – 12 313 studenter opp til mastergrad
 Hunter College (1870) – 20 899 studenter opp til mastergrad
 John Jay College of Criminal Justice (1964) – 14 051 studenter opp til doktorgradsnivå
 Lehman College, Bronx (1931) – 10 814 studenter opp til mastergrad
 Medgar Evers College (1969) – 5 562 studenter opp til bachelornivå
 New York City College of Technology – ca. 11 000 studenter (2008)
 Queens College (1937) – 18 107 studenter opp til mastergrad
 York College (1967) – 6 185 studenter opp til bachelornivå
 Macaulay Honors College (2001) – for fattige, talentfulle studenter
 CUNY Teacher Academy (lokalisert på syv av de andre collegene)
 The Sophie Davis School of Miomedical Education
 CUNY School of professional Studies
 CUNY Graduate Center
 CUNY Graduate School of Journalism
 CUNY Law School

I mellomkrigstiden var det særlig mange jødiske studenter som gikk på CUNY, fordi blant annet Ivy League-universitetene ikke tok inn jøder som studenter på denne tiden.

CUNY tildeler studenter fra ressurssvake hjem spesialstipender som dekker frie studier i opp til fire år, og yter dessuten videreutdanning til ansatte på alle nivåer i New York.

Referanser

Eksterne lenker
 
 kart over institusjonene
 The Economist om Macaulay Honors College

Universiteter i New York City
Etableringer i 1847
Utdanningsinstitusjoner etablert i 1840-årene
1847 i New York (delstat)